b'\n_START_ARTICLE_\n\xc5\xbdarometi (roman)\n_START_SECTION_\nKratka obnova zgodbe\n_START_PARAGRAPH_\nGlavna oseba Tine je \xc5\xa1ofer svojega \xc5\xa1efa Rudija Resnika. Tine je po\xc5\xa1ten, ne bogat fant, ki dneve pre\xc5\xbeivlja v avtu in si s tem slu\xc5\xbei kruh. Njegov nadrejeni Rudi je bogat, poro\xc4\x8den z \xc5\xbeeno Lino, rad pogleda za mladimi dekleti in rad zahaja v gostilne. Tine je postajal vse bolj naveli\xc4\x8dan \xc4\x8dakanja pred gostilnami, celodnevne slu\xc5\xbebe in dol\xc5\xbenosti, pogre\xc5\xa1ati je za\xc4\x8del normalni delavnik, kakr\xc5\xa1nega je imela tudi njegova simpatija Ton\xc4\x8dka. Nekega dne je Tine ves utrujen pri\xc5\xa1el k Ton\xc4\x8dki, ki pa si je \xc5\xbeelela le malo njegove pozornosti. Ko je rekel da je vozil poleg gospodarja tudi lepo \xc5\xbeensko, je bila zelo ljubosumna kar je dojel kot nezaupanje. Tistega ve\xc4\x8dera sta se sprla in on je od\xc5\xa1el sam domov, njej pa je bilo zelo \xc5\xbeal za izre\xc4\x8dene besede in nezaupanje. Naslednji dan je moral Rudija peljati na dolgo pot na Hrva\xc5\xa1ko na sejem. Na poti sta se z Rudijem ustavila v gostilni kjer je bila zaposlena kot natakarica Ton\xc4\x8dka. Obema, tako Ton\xc4\x8dki kot Tinetu je bilo \xc5\xbeal za v\xc4\x8deraj\xc5\xa1nji prepir, zato sta se dogovorila, se pogovorita, ko pride Tine zve\xc4\x8der domov. Oba sta se \xc5\xbee veselila sre\xc4\x8danja, saj sta vedela, da zanju to pomeni nov, lep za\xc4\x8detek. Tine je ves dan premi\xc5\xa1ljal o Ton\xc4\x8dki, njegov gospodar pa je na sejmu, ki sta ga obiskala sklepal posle s tamkaj\xc5\xa1njimi kmeti. Proti ve\xc4\x8deru sta se odpravila domov. Tine je komaj \xc4\x8dakal, da vidi Ton\xc4\x8dko, zato je vozil hitreje kot po navadi. Bil je ve\xc4\x8der in na cest so se doma\xc4\x8dini vozili z vpre\xc5\xbeenimi vozovi. Tine je spregledal voz na cesti in tako povzro\xc4\x8dil prometno nesre\xc4\x8do, v kateri je on izgubil \xc5\xbeivljenje, Rudi pa je pre\xc5\xbeivel. Rudija je njegova smrt zelo prizadela, saj ga je Tine spremljal vse dni. Tako se je kon\xc4\x8dalo Tinetovo \xc5\xbeivljenje, Rudi pa se je po njegovi smrti zelo spremenil; postal je bolj pozoren do svoje \xc5\xbeene.'